ป้าวัย 66 แจ้งความถูกชายนิรนาม บุกข่มขืนขณะนั่งถอนหญ้าในนา 
คุณป้าวัย 66 ปีที่ศรีสะเกษ แจ้งความถูกคนร้ายบุกเข้าประชิดตัวขณะนั่งถอนหญ้าในนา ปลุกปล้ำข่มขืนจนสำเร็จความใคร่ แล้วเดินไปขึ้น จยย.ที่จอดไว้ริมถนน ขี่ออกไปหน้าตาเฉย ตำรวจเผยรู้ตัวหนุ่มหื่นรายนี้แล้วเวลา 17.00 น. วันที่ 18 ก.ค. 63 สภ.เมืองศรีสะเกษ นางสวย (นามสมมติ) อายุ 66 ปี ชาวบ้านใน อ.เมืองศรีสะเกษ ได้เข้าพบ พ.ต.ท.เจษฎาพร รองทอง สว. (สอบสวน) สภ.เมืองศรีสะเกษ เพื่อให้ปากคำเพิ่มเติม หลังจากที่เข้าแจ้งความร้องทุกข์ไว้ตั้งแต่เวลา 21.00 น.ที่ผ่านมา ในเรื่องที่ตนเองถูกชายนิรนามข่มขืนกระทำชำเรานางสวย ให้การกับพนักงานสอบสวนว่า เมื่อวันที่ 17 ก.ค. 63 เวลาประมาณ 08.00 น. ขณะที่ตนกำลังถอนหญ้าในนาข้าวของตนเองที่นอกหมู่บ้านนั้น ได้มีชายไม่ทราบชื่ออายุประมาณ 50-55 ปี จอดรถจักรยานยนต์ไว้บนถนน แล้วเดินเข้ามาประชิดตัวตน ใช้มือสองข้างบีบคอพร้อมกับกดตัวของตนให้นอนลงในนาข้าว จากนั้นดึงกางเกงของตนออก ก่อนที่จะถอดกางเกงของตัวเองออก แล้วทำการข่มขืนตนจนสำเร็จความใคร่ 1 ครั้ง ก่อนที่จะสวมใส่เสื้อผ้าเดินไปขี่จักรยานยนต์ที่จอดไว้หนีไป ทำให้ตนได้รับความเสียหายทางด้าน พ.ต.อ.เทพพิทักษ์ แสงกล้า ผกก.สภ.เมืองศรีสะเกษ กล่าวว่า หลังจากได้รับแจ้งแล้ว พนักงานสอบสวนได้ส่งตัวผู้เสียหายไปตรวจร่างกายที่โรงพยาบาลศรีสะเกษเพื่อหาร่องรอยการถูกข่มขืนแล้ว และวันนี้ พงส.พร้อมด้วยชุดสืบสวนได้ลงไปดูที่เกิดเหตุ เพื่อหาร่องรอยของคนร้ายณ เวลานี้ตำรวจรู้ตัวผู้ก่อเหตุแล้ว กำลังอยู่ระหว่างรวบรวมพยานหลักฐานเพื่อที่จะขออนุมัติศาลออกหมายจับ คาดว่าในวันพรุ่งนี้น่าจะได้ตัวผู้ก่อเหตุมาดำเนินคดีอย่างแน่นอน
คุณป้าวัย 66 ปีที่ศรีสะเกษ แจ้งความถูกคนร้ายบุกเข้าประชิดตัวขณะนั่งถอนหญ้าในนา ปลุกปล้ำข่มขืนจนสำเร็จความใคร่ แล้วเดินไปขึ้น จยย.ที่จอดไว้ริมถนน ขี่ออกไปหน้าตาเฉย ตำรวจเผยรู้ตัว
ข่มขืนป้า,ป้าถูกข่มขืน,หนุ่มหื่นข่มขืนป้า,ข่าวข่มขืน,ข่มขืน ศรีสะเกษ,ข่าวทั่วไป